
ΔΕΛΤΙΟ ΤΥΠΟΥ
ΒΡΑΒΕΥΣΗ ΤΩΝ ΠΑΙΔΙΩΝ ΤΩΝ ΓΙΑΤΡΩΝ-ΜΕΛΩΝ ΤΟΥ ΣΥΛΛΟΓΟΥ
 ΠΟΥ ΕΙΣΗΧΘΗΣΑΝ ΣΤΑ ΑΕΙ

Σε μία ζεστή και συγκινητική εκδήλωση, ο Ιατρικός Σύλλογος Λάρισας στις 8 Φεβρουαρίου 2020, βράβευσε τα παιδιά των μελών του Συλλόγου  που εισήχθησαν στα ΑΕΙ της χώρας για το ακαδημαϊκό έτος 2019-2020. Την εκδήλωση τίμησαν με την παρουσία τους οι οικογένειες και φίλοι των επιτυχόντων.
 Ο Πρόεδρος του Συλλόγου κ.Κων/νος Γιαννακόπουλος, εκπροσωπώντας το Δ.Σ.,  απευθυνόμενος προς τους επιτυχόντες τόνισε ότι τους ανοίγεται ένας νέος κόσμος γεμάτος προκλήσεις για ποικίλες εμπειρίες, πέρα από τις σπουδές της επιστήμης που επέλεξαν. Αποτελεί προτεραιότητα για τον Ιατρικό Σύλλογο η στήριξη της νέας γενιάς και η αναγνώριση των επιτυχιών τους, η οποία ήρθε με πολύ κόπο και πολλή προσπάθεια από τους ίδιους αλλά και από τους γονείς τους. Τους ευχήθηκε να  συνεχίσουν να θέτουν φιλόδοξους στόχους και να τους πετυχαίνουν, ξεπερνώντας όλες τις δυσκολίες που προκύπτουν .   

